gl gl gl en gl gl ja en ca gl en gl en ru en gl gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl pt gl gl gl gl gl gl gl en gl gl gl gl lt fr gl gl es nl gl gl pt gl gl gl gl gl pt es gl gl gl gl fr en gl ceb en gl ca gl gl gl gl gl en pt ca gl gl gl
Conde: "O Goberno está deixando Stellantis fóra dos fondos europeos" - G24
Pide que o Goberno rectifique e dote a planta automobilística de Stellantis, en Vigo, de forma que poida beneficiarse das axudas comunitarias
O vicepresidente económico da Xunta en funcións, Francisco Conde, insiste en pedirlle transparencia ao Goberno central na xestión dos fondos europeos do Next Generation. Di que agarda que haxa subvencións para a futura planta que o grupo portugués Altri proxecta abrir en Palas de Rei, para elaborar tecidos a partir de fibras de eucalipto.
Ademais, pide que o Goberno rectifique e dote a planta automobilística de Stellantis, en Vigo, de forma que poida beneficiarse das axudas comunitarias.
"O Goberno está deixando Stellantis fóra dos fondos europeos", dixo Francisco Conde.
Ademais, tamén lle pide ó goberno que rebaixe o IVE que grava a electricidade e o gas, como fixeron outros países comunitarios.
"É moi difícil entender por que en España o IVE da electricidade non pode estar ao 5 por cento e é moi difícil entender por que o gas en España se está pagando ao 21 por cento e no resto dos países europeos, en moitos deles, está tamén no 5 por cento que é o que habilita a propia Comisión Europea. Polo tanto, pedímoslle ó goberno realismo, que se anticipe e que realmente non queira desviar a atención", manifestou Conde.
Conde defendeu que as bonificacións que vai aprobar o martes o Goberno é "unha evidencia clara do fracaso do modelo enerxético do goberno" e pide medidas eficaces para rebaixar os prezos da enerxía e controlar a inflación.
"Precisamos un goberno que realmente poña enriba da mesa propostas, que se anticipe e que non intente trasladar a súa responsabilidade nin ós traballadores nin ás empresas. A responsabilidade de política económica é do goberno e nestes momentos temos un goberno ausente en política económica", subliñou Francisco Conde.
Stellantis recibirá fondos europeos para o proxecto do vehículo eléctrico
O Goberno negocia con Stellantis instalar o grupo de alta tensión na factoría de Vigo
Prado: "O Goberno é o que ten que presentar o recurso ao veto da pesca de fondo en Bruxelas"
Lage Tuñas: "O PSdeG apoia o sector pesqueiro galego, o que fai a UE é lamentable"
Contido con Xeográficas Galicia .
Este venres comezan a poñer a cuarta dose da vacina da covid aos maiores de 85
Bruxelas corrixe a Planas e di que o veto non afectou nunca á pesca por riba dos 400 metros
Alcoa acada un acordo con Endesa para a subministración do 32% da electricidade
Agricultores da Terra Chá comezan a sementar soia con fins comerciais
Síguenos en redes sociais
Aviso legal e Política de Privacidade